钦定古今图书集成/明伦汇编/氏族典/第396卷 > 李善长
## 钦定古今图书集成/明伦汇编/氏族典/第396卷 > 李善长

按《明外史李善长传》：“善长字百室，定远人。少有智计，
习法家言。太祖略地滁阳，善长迎谒，留幕下掌书记。
寻迁参谋，预机画，主馈饷，太祖深倚之。太祖征婺州，
善长留守应天。太祖亲征，善长转调兵饷无乏。太祖
为吴王，拜为右相国。吴元年，封宣国公，改左相国。太
祖即帝位，以善长兼太子少师，录军国重事。洪武三”
年大封功臣，授太师、中书左丞相，封韩国公，子孙世
袭。七年擢善长弟存义太仆丞，存义子伸、佑，皆为群
牧所官。九年以临安公主归其子祺，拜驸马都尉。存
义子佑，胡惟庸从女婿也。十三年，惟庸败，伏诛。有告
存义父于交通惟庸状，命鞫之狱，辞连善长。会有星
变，其占当移大臣。遂并其妻女弟侄家口七十馀人
诛之。善长子祺，先一年卒。祺子芳、茂，以公主恩得不
坐。芳为留守中卫指挥，茂为旗手卫镇抚，罢世袭。福
王时，追谥《襄愍》。